Tomáš Záborský

Tomáš Záborský (s. 14. marraskuuta 1987 Trenčín, Tšekkoslovakia) on slovakialainen jääkiekkoilija. Hän on pelipaikaltaan vasen laitahyökkääjä.

Ura
Záborský aloitti uransa Dukla Trenčínissä kaudella 2005–2006, jonka jälkeen New York Rangers varasi hänet NHL:ään viidennen kierroksen varausvuorollaan. Záborský siirtyi Pohjois-Amerikkaan OHL-junioriliigan Saginaw Spiritiin, jota hän edusti kaudet 2006–2008. Kaudella 2008–2009 hän pelasi ECHL-liigan Charlotte Checkersissä ja Dayton Bombersissa. New York Rangersin AHL-farmiseurassa Hartford Wolf Packissä Záborský debytoi kaudella 2007–2008. NHL-otteluita hän ei ole pelannut.

Záborský siirtyi lokakuussa 2009 Ässiin. Záborský ja Ässät solmivat loppukauden 2009–2010 mittaisen sopimuksen, joka sisälsi kuukauden mittaisen koeajan. Záborský otti osaa Rangersin harjoitusleirille ennen kauden alkua, mutta hän ei saanut paikkaa ja hänet passitettiin AHL-joukkueeseen. Hän kuitenkin kieltäytyi menemästä sinne ja Rangers päästi hänet Eurooppaan täksi kaudeksi. Kesällä 2010 New York Rangers treidasi Záborskýn oikeudet Anaheim Ducksille, joka kutsui hänet jälleen syksyn harjoitusleirille. Paikkaa NHL-miehistöstä ei kuitenkaan auennut ja Záborský ei ollut halukas pelaamaan AHL:ssa. Erinäisten vaihdeiden jälkeen Ducks suostui vapauttamaan Záborskýn pelaamaan kauden 2010–2011 SM-liigassa ja Ässissä.

Záborský voitti kaudella 2011–2012 SM-liigan runkosarjan maalipörssin ja Lasse Oksanen -palkinnon, joka annetaan runkosarjan parhaalle pelaajalle. Záborský loukkaantui Ässät–Kärpät-ottelussa helmikuussa ja loukkaantuminen päätti hänen kautensa. Záborský kuitenkin oli runkosarjan pistepörssin kakkonen tehoilla 35+24=59. Záborský loukkaantui tilanteessa, jossa Kärppien Juho Keränen taklasi Ässien Stephen Dixonia. Záborský hyökkäsi tilanteen jälkeen Keräsen kimppuun ja tuomari kaatui Záborskýn päälle. Záborskýn sanojen mukaan tuomarin kaatuminen mursi hänen olkapäänsä.

Kaudeksi 2012–2013 Záborský siirtyi KHL-seura Avangard Omskin riveihin. Kausi Omskissa oli kohtuullisen hyvä, 52 runkosarjan ottelussa syntyi tehot 21+20=41. 12 Play-off ottelussa Záborský teki kaksi maalia, antoi kaksi maaliin johtanutta syöttöä ja istui kuusi jäähyminuuttia. Kauden aikana hän myös pelasi KHL:n All-Stars-ottelussa. Kauden jälkeen hän edusti Slovakiaa myös MM-kisoissa, jossa kahdeksassa ottelussa hän keräsi tehot 4+2.

Kausi 2013–2014 alkoi myös Omskissa mutta 14 ottelussa syntyi vain tehot 4+3 ja joukkue alisuoritti muutoinkin, niin Omsk kauppasi Záborskýn Salavat Julajev Ufaan. Esitykset Ufassa eivät olleet niinkään hyviä ja 31 ottelun saldoksi jäi vain 8 maalia ja 5 syöttöä. Záborský kuitenkin pääsi edustamaan maataan Sotšin olympiaturnaukseen, jossa hän pelasi vain kolmessa ottelussa saalistaen yhden syöttöpisteen.

Záborský teki elokuussa 2014 vuoden mittaisen sopimuksen HIFK:n kanssa. Sopimusta jatkettiin helmikuussa vuodella. Záborský teki runkosarjassa 2014–2015 tehot 15+32=47, joilla hän sijoittui SM-liigan pistepörssissä kahdeksanneksi ja oli joukkueensa paras pistemies. Pudotuspeleissä kahdeksassa ottelussa syntyi tehot 4+4=8.

Kaudella 2015–2016 Zaborsky teki runkosarjassa tehot 27+21=48. Hän sai runkosarjassa myös yhden ottelun pelikiellon tilanteesta, jossa hän vaihtoaitiossa ollessaan löi mailan kaukalon laitaan 29. tammikuuta 2016 HIFK-KooKoo -ottelussa. Maila katkesi, mailan lapa osui kentällä olleeseen tuomariin. Pudotuspeleissä Zaborsky teki tehot 3+7=10. Pudotuspeleissä hän sai yhden ottelun pelikiellon korkeasta mailasta tökätessään mailallaan Tapparan Jukka Peltolaa silmään neljännessä finaalissa 22. huhtikuuta 2016. Peltola loukkasi tilanteessa silmänsä. Kauden päätteeksi Zaborsky voitti SM-hopeaa.

Kaudella 2016–2017 Záborský pelasi SHL:n Brynäs IF:ssä jossa hän pelasi 12 ottelua tehoin 2+2=4 ja pudotuspeleissä 11 ottelua tehoin 4+2=6. 

Kaudeksi 2017–2018 hän palasi Liigaan, Tapparan riveihin jossa hän pelasi kaksi kautta. 

Zaborsky siirtyi kaudeksi 2019–2020 SaiPaan. Hän oli joukkueen paras pistemies tehtyään pisteet 19+22=41. Hän toimi kauden aikana myös SaiPan varakapteenina.

Muuta
Záborskýn pikkuveli Matúš pelasi omalla urallaan hyökkääjänä yhden ottelun kotimaassaan Dukla Trenčínin Extraliga-joukkueessa kaudella 2012–2013. Veljesten eno Juraj Ďurčo pelasi omalla urallaan puolustajana kotimaassaan yli 400 Extraliga-ottelua ja voitti Slovakian-mestaruuden Dukla Trenčínissä vuonna 1997. Hän pelasi urallaan myös Tšekissä, Italiassa, Yhdysvalloissa, Britanniassa ja Norjassa sekä Unkarissa, jossa Ďurčo voitti mestaruuden vuosina 2011 ja 2012.

Tilastot
 2004–2005  HK Dukla Trenčín  Slovakia U20  7  1  2  3  0  1  0  1  1  0 2005–2006  HK Dukla Trenčín  Slovakia U20  42  39  22  61  18  7  10  5  15  2   HK Dukla Trenčín  SloEL  4  0  0  0  2  –  –  –  –  –   HK 95 Považská Bystrica  Slovakia I  5  0  1  1  2  –  –  –  –  – 2006–2007  Saginaw Spirit  OHL  59  19  24  43  18  6  1  2  3  4        JMM  6  1  2  3  4 2007–2008  Saginaw Spirit  OHL  68  31  39  70  42  4  2  1  3  2   Hartford Wolf Pack  AHL  2  0  1  1  0  –  –  –  –  – 2008–2009  Hartford Wolf Pack  AHL  8  1  2  3  2  –  –  –  –  –   Charlotte Checkers  ECHL  28  4  8  12  14  –  –  –  –  –   Dayton Bombers  ECHL  19  10  6  16  14  –  –  –  –  – 2009–2010  Ässät  SM-liiga  43  9  17  26  67  –  –  –  –  – 2010–2011  Ässät  SM-liiga  47  23  10  33  6  6  0  0  0  0 2011–2012  Ässät  SM-liiga  52  35  24  59  41  –  –  –  –  –   2012–2013  Avangard Omsk  KHL  52  21  20  41  18  12  2  2  4  6         MM  8  4  2  6  4 2013–2014  Avangard Omsk  KHL  14  4  3  7  2  –  –  –  –  –        OK  3  0  1  1  0   Salavat Julajev Ufa  KHL  31  8  5  13  4  7  1  0  1  4 2014–2015  HIFK  SM-liiga  60  15  32  47  18  8  4  4  8  16 2015–2016  HIFK  SM-liiga  55  27  21  48  55  17  3  7  10  26 2016–2017  Brynäs IF  SHL  12  2  2  4  2  11  4  2  6  2 2017–2018  Tappara  SM-liiga  58  10  13  23  8  16  2  6  8  6 2018–2019  Tappara  SM-liiga  47  17  17  34  20  11  4  3  7  4 2019–2020  SaiPa  SM-liiga  53  19  22  41  39  –  –  –  –  – 2020–2021  SaiPa  SM-liiga  53  15  26  41  18  –  –  –  –  – 2021–2022  HC Bílí Tygři Liberec  ČEL  11  2  0  2  2  –  –  –  –  –   Schwenninger Wild Wings  DEL  41  13  14  27  6  –  –  –  –  – 2022–2023  HK Poprad  SloEL  50  20  24  44  14  3  0  0  0  4 2023–2024  HK Poprad  SloEL  34  20  9  29  12  6  1  1  2  2 9 kautta  yhteensä  SM-liiga  468  170  182  352  272  58  13  20  33  52 3 kautta  yhteensä  SloEL  88  40  33  73  28  9  1  1  2  6 2 kautta  yhteensä  KHL  97  33  28  61  24  19  3  2  5  10 2 kautta  yhteensä  AHL  10  1  3  4  2  –  –  –  –  –

 Lähteet 

Viitteet

 Aiheesta muualla 
 Tomáš Záborskýn sivusto  
 Tomáš Záborský UrheiluSuomi.comin sivuilla

Luokka:Slovakialaiset jääkiekkoilijat
Luokka:Lasse Oksanen -palkinnon voittajat
Luokka:Aarne Honkavaara -palkinnon voittajat
Luokka:New York Rangersin varaamat pelaajat
Luokka:Vuonna 1987 syntyneet
Luokka:Elävät henkilöt